Аслан Бжьаниеи Дмитри Козаки аҳәынҭқаррабжьаратә усеицура иалацәажәеит
© Sputnik / Алексей НикольскийПрезидент РФ В. Путин встретился с президентом Абхазии Асланом Бжанией
© Sputnik / Алексей Никольский/
Ареспублика ахада усутә ныҟәарыла Москваҟа дцеит ԥхынгәы 27 рзы.
АҞӘА, ԥхынгәы 28 - Sputnik. Аԥсны ахада Аслан Бжьаниа Москва диԥылеит Урыстәыла ахада Иусбарҭа анапхгаҩы ихаҭыԥуаҩ Дмитри Козак. Абри атәы аанацҳауеит ахада ипресс-маҵзура.
Аиԥылараан аганқәа рылацәажәеит аҳәынҭқаррабжьаратә усеицуразы аҵакы змоу азҵаарақәа жәпакы, хықәкыла – авиаеимадара аиҭахацыркреи, 2022- 2025 шықәсқәа рызтәи Аԥсны асоциал-економикатә ҿиара апрограмма анагӡашьеи.
Козак идагьы аилацәажәара иалахәын Урыстәыла ахада иҿы иҟоу Аҳәаанырцә тәылақәа арегионбжьаратәи акультуратәи хырхарҭақәа рҿы рыҽрымадаразы Аусбарҭа аиҳабы Игор Маслов, Урыстәыла аекономикатә ҿиара аминистр Максим Решетников, Урыстәыла аекономикатә ҿиара аминистр ихаҭыԥуаҩ Дмитри Вольвач.